Conocílu nun recital de poemas en L.luarca, cuando yá los años encomenzaben a dexar nél la señal del tiempu vivíu. Tenía una guapa voz cola quentovíal día 23 dagostu del pasáu añu nos recitó un poema en Carcéu qu emocionó a tolos presentes. Esi día, l Asociación de Vecinos de la so parroquia otorgó-y el premiu «Parroquia de Carcedo». Homenaxe bien merecíu a esti artista que foi Aurelio, artista de la madera, artista de la música (el so primer xuguete foi un acordión), y artista de la palabra. Tres estayes  que dexen señal nel espaciu y nel tiempu. De xuru que les sos obres de madera perviven en dalgunes cases de Muñás, Carcéu, Brieves y otros pueblos de los alredores. De xuru que los sones por él interpretaos perviven entovía nos corazones de los que, baillando al son de la so música, fueron felices y disfrutaron de los guapos momentos de la mocedá Artista tamién de les palabres, Aurelio tien el méritu de ser un poeta autodidacta. Mientres fixo la mili nÁfrica, lleó a los «grandes» de la lliteratura y foi  formándose nel arte describir. Cantor a la Naturaleza, y dotáu duna gran sensibilidá, cantó a toles coses que tenía al so alredor. Foi corresponsal del «Eco de Luarca» y escribió en varies revistes asturianes. Los sos versos queden semaos per distintos papeles. Dellos impresos en tres llibros. «Las poesías de Aurelio Muñás» y «Mis poesías», y un volume con dos títulos: «Poemas de la lira amarga» y «En el vergel de los recuerdos». Sirvan estes mios palabres dhomenaxe a esti güelín poeta que nos dexó.  Termino con un fragmentu dún de los sos poemes, impresu n«Antoloxía de Poetas Valdesanos».